ai4bharat/Pralekha huggingface dataset:
ہنر مندی کے فروغ اور صنعت کاری کی وزارت
جناب راجیو چندر شیکھر نے جھارکھنڈ میں گرامین اُدیمی پروجیکٹ کے تحت کامیابی کے ساتھ اپنی تربیت مکمل کرنے والی 200 قبائلی خواتین کی عزت افزائی کی
ہنر مندیاں نئے ہندوستان کی مستقبل کی ترقی کا ایک اہم حصہ ہیں: وزیر مملکت جناب راجیو چندر شیکھر
اہم جھلکیاں-
اس پروجیکٹ کے تیسرے مرحلے کے تحت 200 سے زائد قبائلی خواتین کو سرٹیفکیٹ دیے گئے جنہوں نے اپنی ہنرمندی کی تربیت مکمل کی۔
ہنرمندی کے فروغ اور انترپرینیورشپ اور الیکٹرانکس اوراطلاعاتی ٹکنالوجی کے مرکزی وزیر مملکت راجیو چندر شیکھر نے گملا میں منعقد ہونے والے گرامین ادیمی پروجیکٹ کے اعزاز دینے والے پروگرام کو خطاب کرتے ہوئے آج ہنر مندی کو مواقع کا ایک گیٹ وے قرار دیا اور کہاکہ حکومت کی یہ کوشش رہی ہے کہ ملک کے ہر گوشے گوشے میں سب کے لیے ہنرمندی کے مواقع کو یقینی بنایا جائے۔
جناب چندر شیکھر نے کہا کہ ہنر مندیاں نئے ہندوستان کے مستقبل کی ترقی کا ایک اہم حصہ ہیں۔ ہماری کوشش مقامی مواقع اور دستیاب وسائل کو مدنظر رکھتے ہوئے ہنر مندی فراہم کرنا ہے۔ انہوں نے مزید کہا کہ یہ شہروں کی طرف ہجرت کو کم کرنے اور مقامی معیشت کو بہتر بنانے میں ایک طویل سفر طے کرے گا۔
انہوں نے اس بات پر زور دیا کہ آتم نر بھر بھارت  کے لیے وزیر اعظم جناب نریندر مودی کا وژن آتم نربھر گاؤوں اور آتم نربھر پنچایتوں کے ذریعے سفر کرتا ہے، اور کہا کہ آتم نربھرتا ہمارے قبائلیوں  کے تعاون کے بغیر ممکن نہیں ہے۔
200 سے زائد قبائلی خواتین جنہوں نے پروجیکٹ کے فیز 3 کے تحت اپنی ہنر مندی کی تربیت مکمل کی تھی، کو پروگرام میں ان کے سرٹیفکیٹس سے نوازا گیا۔ قبائلی امور کے مرکزی وزیر جناب ارجن منڈا اور راجیہ سبھا کے رکن جناب سمیر اورن بھی اس موقع پر موجود تھے۔
جناب چندر شیکھر نے بعد میں جھارکھنڈ اور تمل ناڈو سے مہاتما گاندھی نیشنل فیلوشپ  اسکیم کے تحت کام کرنے والے فیلوز کے ایک گروپ سے ملاقات کی اور ان کے ساتھ ہنر مندی کے بارے میں وزیر اعظم مودی کے وژن کو شیئر کیا۔ انہوں نے کہا کہ ڈسٹرکٹ اسکل ڈیولپمنٹ پلان کو مقامی معیشت کی بہتری کے لیے ملازمتوں اور کاروباری افراد کے مواقع پیدا کرنے پر توجہ مرکوز کرنی چاہیے اور انہیں یہ نئے بھارت، نئے اوسر، نئی سمردھی کے وژن کی عکاسی کرنی چاہئے۔
جناب راجیو چندر شیکھر آج پہلے رانچی پہنچے تھے اور لوہرداگا میں مقدس منوکامنا سدھی درگا مندر کا دورہ کیا۔ انہوں نے جھارکھنڈ پولیس کے شہید دیو نارائن بھگت کی یادگار پر بھی خراج عقیدت پیش کیا جو 2012 میں نکسلیوں کے خلاف لڑتے ہوئے شہید ہوگئے تھے۔
وزارت دفاع
بھارتی فضائیہ نے دوسرے ’وارفیئر اینڈ ایرو اسپیس اسٹریٹجی پروگرام‘ کے لیے کیپسٹون سیمینار کا انعقاد کیا
بھارتی فضائیہ نے آج دوسرے وارفیئر اینڈ ایرو اسپیس اسٹریٹجی پروگرام  کے اختتام کے موقع پر نئی دلّی کے ائیر فورس آڈیٹوریم میں ایک کیپسٹون سیمینار کا انعقاد کیا ۔ یہ سیمینار کالج آف ایئر وارفیئر اور سینٹر فار ایئر پاور اسٹڈیز کے زیراہتمام منعقد کیا گیا ۔
ڈبلیو اے ایس پی 15 ہفتے کی مدت کا ایک اسٹریٹجک تعلیمی پروگرام ہے ، جو 2022 ء میں شروع کیا گیا تھا اور یہ پروگرام شرکاء کو حکمت عملی کی گہری سمجھ فراہم کرنے کے لیے بنایا گیا ہے۔ اس کا وسیع تر مقصد تنقیدی مفکرین کی پرورش کرنا ہے ، جو اسٹریٹیجک سطح پر پالیسی سازی کے نظریات پیدا کرنے کے لیے مختلف ڈومین کے علم کو آپس میں مربوط کر سکتے ہیں ۔ دوسرے ڈبلیو اے ایس پی کے لیے، آٹھ افسران نے اسٹریٹیجی ، فوجی تاریخ ، شہری –فوجی تعلقات ، اعلیٰ دفاعی ادارے ، ایرو اسپیس کی قوت ، اطلاعاتی وار فیئر ، ٹیکنا لوجی اور ہائبرڈ وار فیئر کے شعبوں میں جامع تربیت حاصل کی ہے ۔
فضائیہ کے سربراہ  ، ایئر چیف مارشل وی آر چودھری نے سیمینار میں کلیدی خطبہ دیا ، جس میں تینوں افواج کے سینئر عہدیداروں ، دفاعی اتاشیوں ، سینئر بیوروکریٹس، ایرو اسپیس پاور کے اسکالروں ، تعلیمی اداروں اور سینئر دفاعی نامہ نگاروں نے شرکت کی۔ انہوں نے کہا کہ ڈبلیو اے ایس پی جیسے پروگراموں کے ذریعے کوشش کی جاتی ہے کہ پڑھنے کی عادت کو فروغ دے کر مستقبل کے لیے ذہین فوجی لیڈر تیار کیے جا سکیں۔ اس طرح حاصل کردہ علم انہیں 'کیا سوچنا ہے' کے بجائے ' کس طرح سوچنا ہے ' کے سوال کی طرف لے جاتا ہے ۔ یہ خود آموزشی آنے والے کل کے لیڈروں کو تخلیقی طور پر یہ سوچنے کے لیے تیار کرے گی کہ ان کے آس پاس ہونے والی تبدیلیوں کے اسٹریٹیجک ماحول میں کس طرح ایک عسکری حکمت عملی تیار کی جائے ۔
سی اے ایس نے کہا کہ انسانی سرمایہ ہمیشہ سب سے اعلیٰ رہے گا اور اس لیے اس کی پرورش کی جانی چاہیے۔ ابھرتی ہوئی ٹیکنالوجیز انسانی ذہانت کے ساتھ علامتی رہیں گی، اس طرح اسے مسلسل اپنانے کی ضرورت ہے۔ انہوں نے مزید کہا کہ انہیں اُن افسران کی کار کردگی کو دیکھ کر خوشی ہوئی ہے، جنہوں نے پچھلے سال ڈبلیو اے ایس پی میں تربیت حاصل کی تھی ۔ انہوں نے کہا کہ وہ موجودہ گریجویٹس اور اُن کے نقش قدم پر چلنے والوں کے منتظر ہیں ، جو بھارتی فضائیہ میں اہم عہدوں پر تعینات ہوں گے ۔
آخر میں، سی اے ایس نے ، ان سرپرستوں کو مبارکباد دی ، جنہوں نے پروگرام میں طلباء افسران کی رہنمائی کی اور یہ خواہش ظاہر کہ کہ وہ ڈبلیو اے ایس پی کے آئندہ ہونے والے ایڈیشنوں میں بھی ، اسی جوش و خروش سے کام کریں گے ۔
سیمینار کے پہلے اجلاس میں، شرکاء نے ' بھارت اور ابھرتا ہوا نیا عالمی نظام : بھارت کے علاقائی اور عالمی امنگوں کے تئیں آئی اے ایف کا مستقبل کا کردار' کے موضوع پر اپنے مقالے پیش کیے۔ اس کے بعد دوسرا سیشن ہوا، جس میں انہوں نے 'ایک مربوط بھارتی براعظمی اور بحری طریقۂ کار کی جانب فضائی قوت کے استعمال کے فوائد' پر تبادلہ خیال کیا۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔
 
U. No. 6590
(Visitor Counter : 38
وزارت اطلاعات ونشریات
دعاؤں اور دیکھ بھال کی بدولت طفل شیر خوار سکھدیپ سنگھ کورونا جانباز بن گیا
نئی دہلی، 09 ؍مئی : وہ اس وقت محض 20 روز کا تھا کہ اس میں کورنا سے متاثر ہونے کی علامت پائی گئی اور پھر اسے کورونا جانباز بننے میں محض 10 دن لگے۔ اس کے والدین کی دعائیں اور پرخلوض اور بے لوث خدمت اور ڈاکٹروں اور نرسننگ عملے کی مہارت کی بدولت اسے اس جان لیوا وائرس سے نجات حاصل کرنے میں مدد ملی۔
جب طفل شیر خوار سکھدیپ سنگھ کو، جو شائد ریاست میں اس بیماری سے جانبر ہونے والا سب سے کم عمر مریض ہے، آرٹی پی سی آر سمیت تمام طبی جانچوں میں کامیابی کے بعد کل جالندھر کے پنجاب انسٹی ٹیوٹ آف میڈیکل سائنسز  سے چھٹی دی گئی تو ہر طرف مسکراہٹیں اور خوشیاں بکھری ہوئی تھیں۔
سکھدیپ سنگھ کے والد گردیپ سنگھ نے کہا کہ ’’جب ہمارا بچہ پیدا ہوا تو ہماری خوشیاں جلد ہی ختم ہوگئیں‘ ہمیں یہ جان ہر بہت صدمہ پہنچا کہ ہمارا بچہ کورونا وائرس سے متاثر پایا گیا ہے‘‘ جب کہ اس کے والدین میں اس بیماری کی کوئی علامت نہیں پائی گئی تھی۔ کپور تھلہ کے رہنے والے اور کم حثیت والے پس منظر کے گردیپ سنگھ نے کہا کہ ایسا لگتا ہے کہ خدا نے ہماری دعائیں سن لیں اور ہمارا بچہ ، اسپتال کے ذریعہ فراہم کردہ نگہداشت اور طبی خدمات کی بدولت صحت یاب ہوگیا۔ ماں سندیپ کور کی خوشیوں کا اس وقت کوئی ٹھکانہ نہیں تھا کھ جب انہوں نے اپنی آنکھوں میں چمک کے ساتھ اپنے بچے کو پھر سے اپنی گود میں لیا۔
دادی کلویندر کور بہت خوش تھیں۔ انہوں نے کہا ’’واہی گرو کی رحمت ہوئی ہے کہ جو میر ا پوتا ٹھیک ہو کر گھر واپس آگیا ہے۔ ڈاکٹروں نے اس کا بہت خیال رکھا‘‘۔
بچے کی دیکھ بھال کرنے ولای نرسیں بھی بہت خوش تھیں۔ نرسننگ عملے کی ٹیم میں شامل اسٹاف نرس روبی نے کہا ’’ہم نے بچے کا بہت زیادہ خیال رکھا اور اس کی دیکھ بھال ایک طفل شیر خوار کو اتنی تکلیف میں دیکھنا بہت مشکل تھا۔ انہوں نے کہا کہ بچے کو چمچ سے دودھ پلا یا گیا کیونکہ بظاہر وجوہات سے اسے اپنے بچے کو دودھ پلانے کی اجازت نہیں تھی۔
پی آئی ایم ایس میں بچوں کے علاج کے ماہر ڈاکٹر جتیندر سنگھ نے، جن کی نگرا میں یہ بچہ روبہ صحت ہوا ہے ، کہا کہ جس وقت بچے کو داخل کیا گیا تو اسے تیز بخار تھا اور دورے پڑ رہے تھے۔ اس کا کیس ہم سب کے لئے بہت چیلنج سے بھرا ہوا تھا اور اس سے بھی زیادہ اس کے والدین کو دلاسہ دینا تھا۔ لیکن انہوں نے کیس کی پیچیدگی کو سمجھا اور بچے کے علاج میں مکمل طور پر تعاون کیا۔ ڈاکٹر سنگھ نے خبر دار کیا کہ ’’وائرس کے اس دوسرے مرحلے میں، سبھی کو اس سے تحفظ فراہم کرنے کی ضرورت ہے اور ہمیں خود کے ساتھ ساتھ اپنے سماج کو بھی بچانے کی غرض سے حکومت کے ذریعہ دی گئیں ہدایتوں پر عمل کرنا چاہئے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ع م۔ ق ر
U-43365
(Visitor Counter : 230
پنچایتی راج کی وزارت
دیہی سطح پر کمپیوٹرٹریننگ /تعلیم
پنچایتی راج کے مرکزی وزیر مملکت جناب کپل موریشور پاٹل نے آج راجیہ سبھا میں ایک تحریری جواب میں بتایا کہ وزارت تعلیم نے بتایا ہے کہ قومی تعلیمی پالیسی  – 2020 دوسری چیزوں کے ساتھ ڈجیٹل خواندگی ، کوڈنگ اور کمپیوٹیشنل سوچ پرزوردیتی ہے، جو نصاب کے لئے لازمی ہے۔ یہ پالیسی اس چیز کی بھی سہولت فراہم کرتی ہے کہ ریاضی اور کمپیوٹیشنل تھنکنگ تعلیمی سال کے دوران نصاب میں ہوں گے، جو بنیادی مرحلے کے ساتھ شروع ہوتا ہے اور کوڈنگ کو مڈل اسٹیج میں متعارف کرایا جائے گا۔
ڈجیٹل بنیادی ڈھانچے کی دستیابی کو دھیان میں رکھتے ہوئے ڈجیٹل تعلیم سے متعلق پی آر اے جی وائی اے ٹی اے رہنما خطوط کو 14 جولائی 2020 کو ڈجیٹل /آن لائن تعلیم پلیٹ فارموں پر جاری کیا گیا ہے۔رہنما خطوط میں آن لائن موڈ سمیت ڈجیٹل تعلیم کے مختلف طریقوں کی جانکاری دی گئی ہے، جو انٹر نیٹ ، جزوی طورپر آن لائن موڈ کی دستیابی پرزیادہ منحصر ہے اور یہ ڈجیٹل ٹکنالوجی اور دیگر آف لائن سرگرمیوں کےمشترکہ نقطہ نظر کو استعمال کرتا ہے اور آف لائن طریقے تعلیم کی ہدایات کے ایک بڑے ذریعہ کے طورپر ٹیلی ویژن اور ریڈیو پر استعمال ہوتے ہیں۔اس میں خصوصی ضروریات کے حامل طلبا کو معاونت فراہم کرنے کا خاکہ بھی پیش کیا گیا ہے۔
ریاستی حکومتوں کو مشورہ دیا گیا ہے کہ وہ ڈجیٹل طریقے سے تعلیم سیکھنے کے لئے درکار ڈجیٹل رسائی کی فراہمی کے ساتھ طلباء اور اساتذہ کے مطالبات کی تکمیل کی خاطر تمام مقامات کی موجودہ صورتحال کی بنیاد پر کام کریں ۔ ریاستوں کی ضروریات کے مطابق وزارت تعلیم کمپیوٹر لیبس قائم کرنے کے لئے چھ لاکھ 40 ہزار اور اسمارٹ کلاس روم کے لئے دو لاکھ 40 ہزارروپے کی مالی اعانت فراہم کرتی ہے۔
آن لائن تعلیم کی سہولت کے لئے آتم نربھر بھارت ابھیان کے حصے کے طورپر 17 مئی 2020 کو پی ایم ای -ودیا نامی ایک جامع پہل کی شروعات کی گئی ہے، جو ڈجیٹل / آن لائن /آن –ایئر تعلیم سے متعلق تمام کوششوں کو یکجا کرتی ہے تاکہ تعلیم تک کثیر – موڈ میں رسائی کو ممکن بنایا جاسکے۔
اس کے علاوہ سمگر شکشا کے تحت آئی سی ٹی جزو کے تحت درجہ ششم سےبارہویں کلاس تک تمام سرکاری اور امدادی اسکولوں کو کور کرنے کا تصور کیا گیا ہے، جو بجٹ کی فراہمی کی دستیابی سے مشروط ہے۔اس جزو کے تحت وہ اسکول ،جنہو ں نے آئی سی ٹی کی سہولت حاصل نہیں کی ہے ،وہ چاہیں تو آئی سی ٹی یا اسمارٹ کلاس روم کا اپنی ضرورت کے مطابق انتخاب کرسکتے ہیں۔ 700سے زیادہ اندراج کی صورت میں ایک اضافی آئی سی ٹی لیب پر غور کیا جاسکتا ہے۔ وہ اسکول ،جنہوں نے آئی سی ٹی کی سہولت پہلے سے ہی حاصل کرلی ہے، وہ اسکیم کے اصولوں کے مطابق اسمارٹ کلاس روم / ٹیبلیٹ حاصل کرسکتے ہیں۔آئی سی ٹی لیب کے لئے ہر اسکول کو 6.4 لاکھ روپے تک یک وقتی غیر اعادی گرانٹ اور سالانہ ہراسکول کو د ولاکھ 40 ہزار تک اعادی رقم پانچ سال کی مدت کے لئے دی جاتی ہے۔اسمارٹ کلاس روم کے لئے دو لاکھ 40 ہزارروپے کی یک وقتی غیر اعادی گرانٹ اور 0.38 لاکھ روپے کی اعادی گرانٹ پانچ سال کی مدت کے لئے دی جاتی ہے۔
اس اسکیم کے تحت ملک بھر میں 120614 آئی سی ٹی لیبس اور 82120 اسمارٹ کلاس رومس کی منظوری دی جاچکی ہے۔ آئی سی ٹی اور ڈجیٹل اقدامات کے تحت گزشتہ دوسالوں میں ہونے والے اخراجات کی تفصیل اس طرح ہے:

|
|
Financial Year
|
|
Component
|
|
Recurring
|
|
Non-Recurring
|
|
2020-21
|
|
277.85
|
|
325.63
|
|
2021-22
|
|
150.51
|
|
455.14
سائنس اور ٹیکنالوجی کی وزارت
بین تادیبی سائبر فزیکل نظام سے متعلق قومی مشن
بین تادیبی سائبر فزیکل نظام کے قومی مشن کے تحت اچھی کامیابیاں حاصل کی گئی ہیں۔ یہ مشن، 660 ٹیکنالوجیوں، 1468 انٹرپرینیور شپ، 3145 انسانی وسائل تیار کرچکا ہے اور 35 بین الاقوامی تعاون کے سلسلے شروع کرنے میں کامیاب رہا ہے۔ مختلف اہداف کے سلسلے میں مشن کے ذریعے ماحصل پیشرفت کی تفصیلات حسب ذیل ٹیبل میں فراہم کی گئی ہیں:
|
|
|
|
مشن کے پیرامیٹرس
|
|
مشن کے اہداف
|
|
حاصل شدہ اہداف
|
|
1
|
|
ٹیکنالوجی کی فروغ
|
|
6824
|
|
660
|
|
1.1
|
|
فروغ شدہ ٹیکنالوجیوں کی تعداد
|
|
763
|
|
48
|
|
1.2
|
|
تیار کردہ ٹیکنالوجی مصنوعات
|
|
607
|
|
48
|
|
1.3
|
|
اشاعتیں، آئی پی آر اور دیگر انٹلیکچوئل سرگرمیاں
|
|
2698
|
|
250
|
|
1.4
|
|
سی پی ایس تحقیقی بیس میں اضافہ
|
|
2756
|
|
314
|
|
2
|
|
انٹرپرینیورشپ کی فروغ
|
|
256182
|
|
1468
|
|
2.1
|
|
ٹیکنالوجی کاروباری انکیوبیٹر 
|
|
25
|
|
13
|
|
2.2
|
|
اسٹارٹ –اپس اور اسپن-آف کمپنیاں
|
|
1170
|
|
55
|
|
2.3
|
|
جی سی سی – وسیع چیلنج اور مقابلے
|
|
62
|
|
9
|
|
2.4
|
|
نوجوان اور خواہشمند ٹیکنالوجی صنعتکاروں کی فروغ اور استحکام 
|
|
54
|
|
25
|
|
2.5
|
|
سی پی ایس- انٹرپرینیور ان ریسی ڈنس 
|
|
726
|
|
41
|
|
2.6
|
|
مخصوص اختراعی ایکسیلیرٹر 
|
|
28
|
|
7
|
|
2.7
|
|
سی پی ایس- بیج معاون نظام 
|
|
37
|
|
9
|
|
2.8
|
|
کام کاج وضع کرنا
|
|
254075
|
|
1308
|
|
2.9
|
|
سماجی انٹرپرینیور شپ پروگرام
|
|
5
|
|
1
|
|
3.
|
|
انسانی وسائل کی فروغ
|
|
30694
|
|
3145
|
|
3.1
|
|
گریجویٹ فیلو شپ ایوارڈ کی تفویض
|
|
7386
|
|
785
|
|
3.2
|
|
پوسٹ گریجویٹ فیلو شپ ایوارڈ کی تفویض
|
|
1795
|
|
241
|
|
3.3
|
|
ڈاکٹورل فیلو شپ ایوارڈ کی تفویض
|
|
986
|
|
225
|
|
3.4
|
|
فیکلٹی فیلوشپ ایوارڈ کی تفویض
|
|
182
|
|
24
|
|
3.5
|
|
چیئر پروفیسرز
|
|
140
|
|
1
|
|
3.6
|
|
منعقدہ مہارت کے فروغ کے پروگرام
|
|
19618
|
|
1829
|
|
3.7
|
|
پوسٹ ڈاکٹورل فیلو شپ ایوارڈ کی تفویض
|
|
587
|
|
40
|
|
4
|
|
بین الاقوامی اشتراک کا آغاز
|
|
101
|
|
35
مشن کا مقصد مشن دستاویز میں بیان کردہ اہداف اور فراہمی کے قابل امور کے مطابق ، معیار اور مقدار ، دونوں لحاظ سے ،اپنی سرگرمیوں میں اضافہ کرنا ہے۔
یہ معلومات آج لوک سبھا میں سائنس اور ٹیکنالوجی نیز آراضی سائنسز کے وزیر مملکت  ڈاکٹر جتیندر سنگھ نے ایک تحریری جواب میں فراہم کیں۔
وزارت آیوش
آیوش کے مرکزی وزیرجناب سربانند سونووال نے عالمی یوم ہومیوپیتھی پر سائنسی کنونشن کا افتتاح کیا
ہومیوپیتھی کی عوامی قبولیت بہت زیادہ ہے اور یہ میڈیکل کی تعلیم حاصل کرنے والے طلباء کی پہلی پسند بن سکتی ہے: سربانند سونووال
نئی دہلی۔ 09 اپریل آیوش، بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج نئی دہلی میں‘ہومیو پیتھی: پیپلس چوائس فار ویلنس’ کے موضوع پر دو روزہ سائنسی کنونشن کا افتتاح کیا۔ اس موقع پر آیوش اور خواتین و اطفال کی ترقی کے وزیر مملکت ڈاکٹر مہندر بھائی منجپارہ بھی موجود تھے۔ وزارت آیوش کے تحت تین اعلیٰ ادارے مرکزی ہومیوپیتھی ریسرچ کونسل، قومی کمیشن برائے ہومیوپیتھی اور قومی ادارہ برائے ہومیوپیتھی مشترکہ طور پر ہومیو پیتھی کا عالمی دن  کے موقع پراس کنونشن کا انعقاد کر رہے ہیں۔ ہومیو پیتھی کے بانی ڈاکٹر کرسچن فریڈرک سیموئل ہانیمن کے یوم پیدائش کے موقع پر عالمی یوم ہومیوپیتھی منایا جاتا ہے۔
اجتماع سے خطاب کرتے ہوئے جناب سونووال نے زور دے کر کہا کہ آیوش کی تعلیم، مشق اور ادویات کی ترقی کے شعبوں میں ایک انقلابی تبدیلی کا عمل جاری ہے۔ انہوں نے کہا کہ حال ہی میں نیشنل کمیشن فار انڈین سسٹم آف میڈیسن اور نیشنل کمیشن فار ہومیوپیتھی نے نئی تعلیمی پالیسی کے مطابق آیوش کی تعلیم کے ساتھ ہم آہنگی قائم کی ہے اور نئی صلاحیتوں کو اس حد تک راغب کر رہے ہیں کہ آیوش کے ساتھ ساتھ ہومیو پیتھی بھی میڈیکل تعلیم حاصل کرنے والے طلباء کی پہلی پسند بن سکتی ہے۔ انہوں نے کہا کہ ہومیوپیتھی ادویات آسانی سے لی جاسکتی ہیں اور بڑی تعداد میں لوگوں کے قابل قبول ہے۔ وزیر موصوف نے مزید کہا کہ ہومیوپیتھی کی عوامی مقبولیت بہت زیادہ ہے اور لوگ نسل در نسل فیملی معالجوں سے علاج کرواتے ہیں۔
اس موقع پر ڈاکٹر مہندر بھائی منجپارہ نے روشنی ڈالی کہ ہومیوپیتھی مختلف بیماریوں کے علاج میں بہت مؤثرہے اور کم خرچ پر محفوظ طریقوں سے انفرادی صحت کو بہتر کرتی ہے۔
یہ کنونشن ہومیوپیتھی کے شعبے میں اس کی اب تک کی کامیابیوں اور ہومیوپیتھی کی ترقی کے لیے مستقبل کی حکمت عملی کا جائزہ لینے کا ایک موقع ہے۔ ہومیوپیتھی کے بڑے شراکت داروں کے درمیان ایک مکالمہ شروع کرنے کی فوری ضرورت ہے جو کلینیکل ریسرچ انفارمیٹکس میں بہت ضروری پیشہ ورانہ معیارات، کلینیکل ریسرچ میں ڈاٹا کے معیارات، پالیسی کے امور، تعلیمی معیارات، اور تدریسی وسائل پر توجہ دے گی۔ ٹیکنالوجی کے شعبہ میں تیز رفتار اختراعات کے تناظر میں عالمی صحت کی دیکھ بھال کی فراہمی میں بدلتے ہوئے نمونے کے ایک حصے کے طور پر طبی نگہداشت کی فراہمی اور تحقیق کوایک ساتھ ملا کر اس مقصد کو حاصل کیا جا سکتا ہے۔ مربوط نگہداشت میں ہومیوپیتھی کی مؤثر اور موثر شمولیت کے لیے اسٹریٹجک اقدامات کی نشاندہی کرنے نیز تجویز کرنے کی ضرورت ناگزیر ہے۔
اس کنونشن کے مندوبین میں ہومیو پیتھک کے محققین، بین موضوعاتی علوم کے سائنسدان، معالجین، طلباء، صنعت کاروں کے ساتھ ساتھ مختلف ہومیو پیتھک ایسوسی ایشن کے نمائندے بھی شامل تھے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4078
(Visitor Counter : 124
وزیراعظم کا دفتر
وزیراعظم نے اپریل 2023 میں ماڈرن ریل کوچ فیکٹری، رائے بریلی کے ذریعے 10000 کوچ کی مینوفیکچر نگ کے نئے ریکارڈ کی ستائش کی
وزیراعظم جناب نریندر مودی نے، اپریل 2023 میں ماڈرن ریل کوچ فیکٹری، رائے بریلی کے ذریعے اپنے قیام کے بعد سے 10000 کوچ کی مینوفیکچرنگ کے نئے ریکارڈ کی ستائش کی ہے۔
ریلوے کے وزیرکا ایک ٹوئیٹ شئیر کرتے ہوئے وزیراعظم نےٹوئیٹ کیا:
’’حیرت انگیز! یہ ’میک ان انڈیا‘ کو فروغ دینے اور ریلوے کے شعبے کو مستحکم کرنے کی کوششوں کا ایک حصہ ہے۔‘‘
شہری ہوابازی کی وزارت
اے اے آئی نے پانچ ہوائی اڈوں پر قائم ہونے والے ایف ٹی اوز کے لئے ایوارڈ لیٹر جاری کئےہیں
آئی جی آر یو اے نے 2021 میں 19019 پرواز گھنٹے مکمل کئے جو 2019 کے مقابلے میں 25 فی صد زیادہ ہیں
گزشتہ تین برسوں کے دوران 4100 مریضوں نے ایئر ایمبولنیسس کی خدمات حاصل کیں
نئی دہلی،31 مارچ 2022/
گزشتہ تین برسوں میں ہندستانی اور غیر ملکی فلائنگ ٹریننگ آرگنائزیشن  کے کیڈٹس کو ہندستان میں جاری کئے گئے کمرشیل پائلٹ لائسنس  کی تعداد درج ذیل ہے:
سال انڈین ایف ٹی او غیرملکی ایف ٹی اوز کل
2019 430 314 744
2020 335 243 578
2021 504 358 862
حکومت نے ملک میں پائلس کی مانگ کو پورا کرنے کے لئے کئی اقدامات کئےہیں۔ ان میں درج ذیل شامل ہیں:
 ایئر پورٹ اتھارٹی آف انڈیا ایک آزاد فلائنگ ٹریننگ آرگنائزیشن  کا تصور ختم کردیا گیا ہے۔ اور زمین کے کرائے کو نمایاں طور پر معقول بنایا گیا ہے۔
 اے اے آئی نے 31 مئی 2021 اور 29 اکتوبر 2021 کو 9 ایف ٹی اوزکے لئے ایوارڈ لیٹر جاری کئے ہیں جو پانچ ہوائی اڈوں پر قائم کئے جائیں گے یعنی دو بیلاگاوی  دو جلگاؤں  دو کالا برگی  دو کھجوراہو  اور ایک لیلاباری  میں۔
 ڈی جی سی اے نے ایئرکرافٹ مینٹنس انجیئنرس  اور پروازی عملے  امید واروں کے لئے آن لائن آن ڈیمانڈ امتحان  متعارف کرایا ہے جو نومبر 2021 سے نافذ العمل ہے۔ یہ سہولت امیدواروں کو دستیاب امتحانی سلاٹ سے تاریخ اور وقت کا انتخاب کرنے کی اجازت دیتی ہے۔
ڈی جی سی اے نے فلائنٹ انسٹرکٹر کو بااختیار بنانے کے لئے اپنے ضوابط میں ترمیم کی ہے جس میں ایف ٹی او فلائٹ آپریٹر کی اجازت دینے کا حق ہے۔
ہندستان کی سب سے بڑی فلائنگ اکیڈمی-اندرا گاندھی راشٹریہ اڑان اکیڈمی  امیٹھی  کو گونڈیا مہاراشٹر) اور کالا برگی  کو پائلٹ کی تربیت دینے کی اجازت دی گئی ہے تاکہ اس کے پرواز کے اوقات اور ہوائی جہاز کے استعمال کو بہتر بنایا جاسکے جو کہ سردیوں کے مہینوںمیں کم وزیلٹی کی وجہ سے شدید متاثر ہوتےہیں۔
ملک میں ایر میڈیکل ٹرانسپورٹیشن  کے تحت 49 ایئر ایمبولینس  19 غیر شیڈول آپریٹرس کے ذریعہ کام کررہے ہیں۔ ایئر ایمبولینس کی ریاست کے لحاظ سے تقسیم اس طرح ہے: دہلی  گجرات کیرالہ  مہاراشٹر  اوڈیشہ  مغربی بنگال  گزشتہ تین سالوں کے دوران تقریباً 4100 مریضوں نے ایمبولنس کی خدمات حاصل کی ہیں۔ ایئر ایمبولینس خدمات دیہی علاقوں میں ضرورت اور دستیابی کی بنیاد پر دستیاب ہیں۔
یہ معلومات شہری ہوا بازی کی وزارت نے وزیر مملکت جنرل  وی کے سنگھ  نے آج لوک سبھا میں ایک سوال کے تحریری جواب میں دی۔
ش ح۔ ش ت۔ج
Uno-3572
(Visitor Counter : 95
وزارت دفاع
بھارتی نیوی وشاکھا پتنم کے ہوائی مستقر سے کووڈ 19 کے لاک ڈاؤن کے دوران ساتوں دن 24 گھنٹے چلنے والے ایئر آپریشنوں میں مدد دے رہی ہے
نئی دہلی، 14اپریل2020،کووڈ اُنیس وبائی مرض کے جاری سلسلے اور اس کی روک تھام کے لئے ملک گیر لاک ڈاؤن کے دوران آئی این ایس ڈیگا، جس کا تعلق مشرقی بحری کمان، ای این سی سے ہے، نے اس امر کو یقینی بنایا ہےکہ وشاکھا پتنم میں واقع مشترکہ یوزر ہوائی مستقر 24گھنٹے کھلا رہے۔ اس ہوائی مستقر میں عملے کی تعیناتی میں اس لحاظ سے ترمیم کی گئی ہے کہ تمام تر درکار سلامتی خدمات اور ہوائی مستقر سہولتیں بغیر تردد دستیاب رہیں۔ اس کے ذریعے اس امر کو یقینی بنایا گیا ہے کہ تمام تر خصوصی پروازیں اور اسپائس جیٹ کی کارگو پروازیں بلا روک ٹوک اپنے آپریشن جاری رکھ سکیں۔ اب تک کارگو پروازوں کے تحت یعنی لاک ڈاؤن کے نافذ ہونے کے بعد کی مدت کے دوران 15پروازیں عمل میں آ چکی ہیں۔
اس کے علاوہ بھارتی بحریہ نے دن رات باقاعدہ بحری نگرانی مشن کے تحت اپنا آپریشنل چوکسی فریضہ بھی انجام دیا ہے ۔ ای این سی کا ڈارنیئر اسکوئیڈرن یعنی آئی این اے ایس 311، ایئر اسٹیشن سے آپریٹ کر رہا ہے اور لگاتار پیمانے پر بحری نگرانی کے مشن مکمل کر رہا ہے۔ اس کے علاوہ دیگر تمام ہوائی اثاثے مشن ریڈی پوزیشن میں رکھے گئے ہیں اور ضرورت کے وقت انہیں فوری طورپر تعینات کیا جا سکتا ہے۔
۔۔۔۔۔۔۔۔۔۔۔
م ن۔ک ا۔
U- 1706
(
سماجی انصاف اور تفویض اختیارات کی وزارت
معذور افراد کو بااختیار بنانے کے محکمے  میں عہد لینے کے ساتھ سدبھاؤنا دیوس منایا گیا
'سدبھاؤنا دیوس' ہر سال 20 اگست کو ملک بھر میں منایا جاتا ہے، لیکن چونکہ اس سال سدبھاؤنا دیوس اتوار کو ہے، لہذا آج یعنی 18 اگست، 2023 کو تمام سرکاری دفاتر میں سدبھاؤنا کے لئے عہد لینے کا اہتمام کیا گیا۔
سکریٹری جناب راجیش اگروال کی قیادت میں معذور افراد کو بااختیار بنانے کے محکمےکے عہدیداروں نے آج صبح 11 بجے سی جی او کمپلیکس کے انتودیہ بھون کے کانفرنس روم میں 'سدبھاؤنا عہد' لیا۔
یہ دیوس تمام مذاہب، زبا نوں اور خطوں کے لوگوں کے درمیان قومی یکجہتی اور فرقہ وارانہ ہم آہنگی کو فروغ دینے کے لیے منایا جاتا ہے۔ اس دن کو منانے کا مقصد، تشدد سے پرہیز کرنا اور لوگوں میں خیر سگالی کے جذبے کو برقرار رکھنا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-8534
(Visitor Counter : 43
صحت اور خاندانی بہبود کی وزارت
ہیلتھ سکریٹری نے نوول کرونا وائرس مرض کی صورتحال کا جائزہ لیا
نئی دہلی، 09 فروری 2020 / سکریٹری  محترمہ پریتی سودن نے متعلقہ افسران سے آج موجودہ صورتحال کا جائزہ لیا۔ انہوں نے نوول کرونا وائرس مرض کے پھیلنے کے معاملے میں موجودہ صورتحال اور اِس سلسلے میں کی گئی تیاری پر بات چیت کی۔
ہانگ کانگ اور چین کےعلاوہ سنگاپور اور تھائی لینڈ سے آنے والی تمام پروازوں کی بین الاقوامی سطح پر مقررہ ایئربریجز پر پہلے ہی جانچ کی جا رہی ہے۔ تمام 21 ہوائی اڈوں ، بین الاقوامی بندرگاہوں اور بارڈر کراسنگز پر اب مسافروں کی جانچ بھی کی جا رہی ہے۔ اب تک 21 ہوائی اڈوں پر 1636 پروازوں اور 176703 مسافروں کی جانچ کی جا چکی ہے۔ صحت اور خاندانی بہبود کی وزارت نوول کرونا وائرس سے پیدا شدہ صورتحال سے مقابلہ کرنے کے لیے ریاستوں / مرکز کے زیر انتظام خطوں کو ہر ممکن امداد فراہم کرا رہی ہے۔
ریاستی سرحدوں پر ہارڈنگ ، پمفلیٹ کی تقسیم ، اعلانات وغیرہ جیسی کافی آئی ای سی سرگرمیاں لوگوں میں علامات اور احتیاط کے بارے میں بیداری پھیلانے کے لیے انجام دی جا رہی ہیں۔ طبی اہلکاروں اور صحت سے متعلق افسران کی سمت بندی کا کام مستقل طور پر کیا جا رہا ہے۔ نوول کرونا وائرس امراض، اِس کی علامات، بچاؤ کے طریقے، سرحدی گاؤں میں رپورٹنگ وغیرہ سے متعلق بیداری پھیلانے اور لوگوں کو حسا س بنانے کے لیے خصوصی گرام سبھاؤں کا انعقاد کیا جا رہا ہے۔ ریاستوں / مرکز کے زیر انتظام خطوں کو ہوشیار کر دیا گیا ہے اور ذاتی تحفظ کے آلات اور ماسک ریاستوں / مرکز کے زیر انتظام خطوں کو مہیا کرائے جا رہے ہیں۔ فی الحال 32 ریاستوں / مرکز کے زیر انتظام خطوں میں 7994 افراد کی نگرانی کی جا رہی ہے۔ وائرس کو پھیلنے سے روکنے اور اس سے بچاؤ کی سرگرمیاں اولین ترجیح کے ساتھ انجام دی جا رہی ہے۔ کسی قسم کے ناخوشگوار واقع کا سامنا کرنے کے لیے تمام ریاستوں میں فوری کارروائی والی ٹیموں کو مسلسل مستحکم کیا جا رہا ہے۔
اب تک 1449 نمونوں کی جانچ کی گئی ہے اور ان میں سے1446 نمونے نگیٹیو پائے گئے ہیں جبکہ کیرل میں 3 نمونے پازیٹیو پائے گئے ہیں۔
۔۔۔۔۔۔۔۔۔۔
م ن۔ ا گ ۔ م ت ح ۔
U- 653
(Visitor Counter : 59
سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت کی 24x7ٹول فری دماغی صحت باز آباد کاری کی ہیلپ لائن کاافتتاح ملتوی
نئی دہلی،26 اگست۔ سماجی انصاف اور تفویض اختیارات کی وزارت نے افسوس ظاہر کیا ہےکہ ‘‘ کرن ’’ ٹول فری دماغی صحت باز آباد کاری ہیلپ لائن نمبرکا 27 اگست 2020 کو ورچول موڈ کےذریعہ افتتاح سے متعلق پروگرام کو اب ملتوی کردیا ہے اور افتتاح کی نئی تاریخ سے مطلع کیاجائے گا۔ وزارت نے التوا کے باعث ہونے والی کسی بھی طرح کی پریشانی پر بھی افسوس کااظہار کیا ہے۔
۔ ۔ ۔ ۔ ۔ ۔ ۔ ۔ ۔
(م ن۔اع ۔ رض (
U-4821
(Visitor Counter : 137
وزارت دفاع
جنوبی بحریہ کمانڈ میں بین الاقوامی یوگا ڈے منایا گیا
جنوبی بحریہ کمانڈ  میں یوگا کا بین الاقوامی دن منایا گیا، جس میں دفاعی سیکورٹی فوجی دستہ ، ملٹری انجینیئر سروسز ، دفاعی شہری ملازمین سمیت تمام بحریہ کے اہلکاروں اور ان کے اہل خانہ نے 21 جون 2021 کو جوش و خروش کے ساتھ ساتویں بین الاقوامی یوگا ڈے میں شرکت کی جس کا موضوع تھا ’یوگا کے ساتھ رہیں - گھر میں رہیں‘۔ نائب امیر بحریہ اے کے چاولہ، پی وی ایس ایم، اے وی ایس ایم، این ایم، وی ایس ایم، اے ڈی سی، فلیگ افسر کمانڈنگ ان چیف، ایس این سی اور محترمہ سپنا چاولہ نے ایک ورچؤل یوگا سیشن میں جنوبی بحریہ کمانڈ کے اہل خانہ کے ساتھ شمولیت اختیار کی۔
ڈجیٹل پلیٹ فارموں پر سادہ اور آسان یوگا آسنوں کا مظاہرہ کیا گیا اور شرکت کنندگان نے اپنی اپنی رہائش گاہوں پر ”نمستے یوگا ایپ“ اور ”مورار جی دیسائی نیشنل انسٹی ٹیوٹ آف یوگا“ کی ہدایات کے مطابق انھیں دہرایا۔ یوگا سیشن میں کھڑے اور بیٹھے ہوئے یوگا کے آسن، پرنیام اور سانس لینے کی تکنیک شامل تھی۔ اس کے بعد مراقبہ کی تکنیک پر عمل کیا گیا، جو وزارت آیوش، حکومت ہند کی طرف سے جاری کردہ عام یوگا پروٹوکول پر مبنی تھا۔ ایس این سی کے تحت آنے والی ہندوستان کی مختلف ریاستوں میں پھیلی ہوئی تمام اکائیوں نے بھی یوگا سے متعلق مختلف سرگرمیوں میں حصہ لیا۔ یوگا کے بین الاقوامی دن کے ایک حصے کے طور پر یوگا سے متعلق خصوصی کوئز ، پوسٹر ، مضمون نگاری کے مقابلے اور یوگا کے ماہرین کے ذریعہ یوگا کو طرز زندگی کے طور پر اپنانے کے لیے لیکچرز کا بھی اہتمام کیا گیا۔ روزانہ یوگا کی مشق کے بارے میں بیدار پیدا کرنے کے لیے مختلف مقامات پر ”یوگا کے ساتھ رہیں گھر میں رہیں“ موضوع کے ساتھ بینر لگائے گئے اور ساتھ ہی مزید اہلکاروں کو یوگا کرنے کی حوصلہ افزائی کے لیے بین الاقوامی یوگا ڈے کے لوگو کے ساتھ یوگا کی چٹائیاں بھی تقسیم کی گئیں۔
پورے بحر ہند اور اس سے آگے کے علاقوں میں جنوبی بحریہ کمانڈ کے تحت مشن پر تعینات مختلف جہازوں نے ”بین الاقوامی یوگا ڈے“ کی حقیقی روح کے تحت یوگا سیشن میں حصہ لیا۔ نائب امیر بحریہ اے کے چاولہ نے ایس این سی پریوار کی حوصلہ افزائی کی کہ وہ باقاعدگی کے ساتھ یوگا کی مشق کریں اور یوگا کو زندگی کا ایک طریقہ بنائیں۔